|  |  |
| --- | --- |
|

|  |
| --- |
| עדכון מספר 13: יום שלישי, 22:30, 7.4.20. **תושבים ותושבות יקרים/ות, לילה טוב וחג שמח,**  מצבנו הכללי מצויין, בהתחשב בשגרה המוזרה שנכפתה עלינו.בכל אזורי המועצה מדווחים רק שני חולים מאומתים ששהו בבידוד מהגעתם מחו"ל, ו20 שנמצאים בבידוד. בכפר מנחם אין חולים כלל, המשיכו להקפיד על התקנות והנהלים ונשמור על בריאותנו.לא מעט דברים טובים קורים בקהילה שלנו, למרות תקופה לא פשוטה ומורכבת זו.עשרות(!) מתנדבים מסייעים לנו יום יום בתפעול הלוגיסטי של הישוב, ממשלוחים ועד תפירת מסכות. ישר כח, טוב לדעת שיש על מי לסמוך ושחברי הקהילה נרתמים לרווחת הכלל בעת הצורך.מתחילת האירוע, עובדים צוותי החד"א והכלבו תוך שינוי נהלי עבודה ועמידה בחוקים ותקנות שמקשות על העבודה. אין הרבה יישובים בארץ שתושביהם נהנים ממשלוחי מזון ומצרכים, ללא עיכובים, כל יום, עד פתח הבית. הערכתנו הרבה!צוות התרבות מייצר תרבות גם כשאי אפשר להיפגש, מרכב בירה ומוזיקה ברחובות ועד משלוחים מסוגים שונים. תודה, המשיכו להרים את המורל.מנהלי החינוך שוחחו השבוע אישית עם כלל עובדי מערכת החינוך שלנו שנמצאים בחל"ת, הייתה התרגשות, כולנו מקווים לפגוש אותם שוב במהרה.תודה מכל חברי צוות הנהגת היישוב בעת הזו, חימם את ליבנו משלוח הפרחים, והמילים הטובות במגוון הזדמנויות.עוד קצת מאמץ ויגיע האור בקצה המנהרה, בינתיים נמשיך ביחד לעשות כמיטב יכולתנו להנעים את הזמן במנהרה 😊גל אורן – יו"ר הנהגת חירום יישובית. **שירותי היישוב בחג:****חד"א:**מוציאים מחר משלוח מזון בצהריים וסוגרים. בחג נותנים שירות רק לבית הדר.בשבת ישלח קישור להזמנות ליום ראשון. **כלבו:**פתוח מחר עד 12:00. **נא להזמין עד 10:00,** לצוות לוקח זמן רב לארוז ולשלח, נעזור להם להגיע הביתה מוקדם לחג. מיום חמישי סגור עד יום שבת, כולל. **דואר:**סגור ממחר עד סוף השבוע. בשבוע הבא א-ב כרגיל, ג-ד סגור. **ספריה:**הזמנות בחוה"מ בווטסאפ של פוריה כרגיל.**מכבסה:**מחר סגור לציבור, שירות לבית הדר ומפעלים חיצוניים בלבדבשבוע הבא 7:00-12:00, ערב חג סגור. מזכירים שאין להיכנס לבית הלבוש ולמכבסה.**מרפאה:** יינתן שרות בימי חול המועד, בדגש על שיחות טלפון למרפאה.**גיל שלישי:** בימים אלה יחולק שי מטעם המועצה לכל חברי וחברות הגיל השלישי. השי יחולק עד במהלך הסופ"ש. בנוסף מוזמנים לצפות בסדרת הרצאות משובחות בחסות המועצה. פרטים נוספים על ההרצאות בקובץ המצורף**הנחיות תנועה במהלך החג:**כפי ששמעתם וראיתם בחדשות, אסורה תנועה אל מחוץ ליישוב בעת הסגר בחג. היציאה מותרת לאספקת תרופות שאין להשיג בישוב. אם מתעורר צורך דחוף, נא צרו קשר עם אנשי צוות החירום, אנו עובדים ומתואמים עם המועצה וכוחות אכיפת החוק, ולא צפויה בעיה למצוא פתרון.ניתן ורצוי להמשיך ולשמור על שגרת החיים ביישוב עצמו. **תשתיות ביישוב:**ב-19/4 תחודש עבודת הקבלן על התשתיות בקיבוץ. הכוונה למדרכות בגבעה הדרומית. הנ"ל לאחר דיון בו אושרה העבודה ונקבעו הנהלים לעמידת הפועלים בתקנות הקורונה למיניהן. מצורף מכתב בנושא, עיונכם. תודה גדולה לפנינה בורסטי אשר תופרת עבור מתנדבינו ובכלל מסכות רב פעמיות.**כבכל עדכון תודה רבה לצוות הרפואי למתנדבים והמתנדבות שנרתמים יום יום בסיוע ותפעול המכלולים השונים, בזכותכם השגרה מתאפשרת.**שימרו על בריאותכם וכמובן על מצב רוח חיובי, אנחנו כאן לשאלות והצעות.חג פסח שמח, נאחל לצאת לחירות ובמהרה. צוות הנהגת חירום ישובית.   |

 |